NÄHTAMATU MAAILM
Tere tulemast jälle saatesse "Nähtamatu maailm"!
Oleme koos kirjaniku ja pastori
Pekka Sartolaga teinud juba 3 saadet.
Neid saab vaadata arhiivist.
Täna on 4. osa, kus üheskoos käsitleme
pimeduse ingleid, inglitemaailma, vaimuriiki
ja hakkame seda avama kooskõlas Piibliga.
Kuidas on võimalik,
et selline suur inglivägi eesotsas Luciferiga
tõusid sõtta Jumala vastu?
See on põhiküsimus kurjuse olemuse üle,
mille üle imestada, ja mis äratab alati küsimusi.
Osalt eitatakse, et midagi kurja on olemas.
Jumal on loonud kõik heaks ega loonud midagi paha.
Alguses ei olnudki kurjust.
Jumal lõi taevad ja maa ning ütles, et kõik loodu oli tõesti hea.
Seejärel istutatakse paradiisiaed Eeden.
Hesekiel mainib, et ajajärgul enne inimese loomist
kõndis paradiisis kõrge keerub Lutsifer, Koidupuna poeg jne.
Hesekieli 12.-16. peatükis kirjeldatakse langemist ja selle põhjust.
Jesaja 14 mainib, et langemine toimus,
kuna too keerub oli täis tarkust,
mistõttu ta muutus üleolevaks ja tahtis ennast kõrgemaks tõsta.
Jesaja 14. peatükis on kirjas järgnev.
Sina ütlesid oma südames: "Mina tõusen taevasse,
kõrgemale kui Jumala tähed tõstan ma oma aujärje
ja istun kogunemismäele kaugel põhjamaal.
Ma lähen üles pilvede kõrgustikele,
ma teen ennast Kõigekõrgema sarnaseks."
Loodu tõstis end Looja suuruseks.
Ta tegi pattu.
Hesekieli 28:15:
"Sa olid laitmatu oma teedel alates su loomispäevast,
kuni sinus leiti ülekohut.
Sinu suure kaubitsem'ise tõttu
täitus su sisemus vägivallaga ja sa tegid pattu."
See oli hingevaenlase, praeguse kurjuse, patu algus.
Ta aeti välja sellisest Jumala ühendusest,
kus ta sai vabalt olla teiste, patuta inglite rühmadega.
Alles seejärel loodi inimene ja see patune olend ilmus sinna maona
ja ahvatles Eevat endaga kaasa.
Selles patuses maailmas me siis nüüd elame.
Kurjuse võimu mõju all.
Jah, see on tõsiasi, millest me ei pääse üle ega ümber.
Sellest hetkest, kui saame aru,
mis on õige ja vale vahe ja mõistame selle tähendust.
Me peame selle valiku tegema.
Valik toimub praeguses ajas.
Kui mõtleme olukorrale paradiisis.
Kuidas Jumal julges anda valikuvõimaluse
nii Aadamale-Eevale kui ka inglitele?
Inglite omadustest rääkides märkasime,
et inglitel on inimestega samasugused omadused.
Iiobi raamatus mainitakse ka,
et ingleidki ei saa usaldada, sest neiski on valet.
Räägime täiuslikkusest.
Jumala aulisuses ja pühaduses pole valet.
Kui ta loob,
siis ta ei saa ega taha luua teist täiuslikku
vaid peab looma ebatäiusliku, ükskõik mis mõõdupuuga mõõtes.
Kui see on ka väikseim vahe on see ikkagi ebatäiuslik,
võrreldes Jumalaga.
See ebatäiuslikkus suudab siiski korda saata
midagi Jumala tahte vastast.
Nii juhtus ka inglitega.
Ilmselt suutis hingevaenlane endaga kaasa meelitada 1/3 inglitest
ja kasutab neid, keda tunneme pimeduse inglitena
oma eesmärkide jaoks, proovides inimesi eemale saada
Jumala tahte tundmisest.
Eelnevalt juba rääkisime, et on ainult üks Lutsifer.
Ainult üks pimedusevürst.
Millised on teised inglid, kes temaga taeva kirkusest lahkusid?
Veel kord peab rõhutama, et hingevaenlast on üksainus
ja ta ei saa viibida mitmes kohas samaaegselt.
Abilistena on deemonid, põrgulised, paharetid,
kuidas iganes neid nimetatakse.
Rahvakeeles on nendel palju nimesid.
Olen kuulnud, kuidas inimesed ütlevad,
et küll eelmisel ööl saatan kiusas mind.
Peab ütlema, et vaevalt saatan ise
vaevus seda tegema, kui tal on peaaegu 100 miljonit abilist.
Arvan, et hingevaenlane on keskendunud
maailma suurtele kabinettidele, kus lahendatakse suuri probleeme.
Ta juhib kuningate, juhtide, presidentide
ja sõjaväejuhtide käitumist.
Leian, et ta ei keskendu ühele inimesele,
sest selle jaoks võib ta kasutada mitmeid abilisi.
Millised omadused on Lutsiferil, saatanal?
Piiblis mainitakse suurt tarkust.
Ta tunneb hästi Jumala kirjutatud sõna, Piiblit.
Ta tunneb inimese meele sügavaimaid soppe,
inimese nõrkusi ja oskab rünnata parajal ajal.
Ta ignoreerib täielikult inimlikkust.
Ihaldab aina suuremat võimu, et saaks teostada oma tahtmist
ja viia endaga hävingusse võimalikult rohkem inimesi.
Ta üritab võimalikult paljudel takistada tutvumast
Jumala tahtega ning pöörduda Jumala poole.
Tänapäeval mõjutab ta eelkõige lapsi ja noori.
Eriti kui inimene on huvitatud nähtamatust maailmast
ja hakkab valest allikast otsima sellealaseid teadmisi,
siis võivad nad pöörduda hävitavate uskumuste juurde.
See on kahjuks tõsi.
Viimastel aastakümnetel on seda väga palju lisandunud.
Väga kurb, et üha nooremad pääsevad ebatervete ilmingute ligi.
Ei taha halvustada Rowlingut, kuid n-ö "harrypotterism"
on vaid üks näide salakavalast ja näiliselt kahjutust nõiduse ilustamisest.
Ilustatakse asju, mis kuuluvad Piiblis selgelt asjade alla,
mis toovad kaasa Jumala kohtuotsuse.
Mitte mingil juhul midagi sellist,
mille läbi saavutaks inimene Jumalale vastuvõetavaid omadusi.
Popkultuur toidab osalt hard metal gruppide nimesid
nagu Black Sabbath, Apocalypsis, Iron Maiden, Judas Priest,
kus kasutatakse Piiblit ja tuuakse see esile negatiivses valguses.
Mootorratturite rühmad, kuhu kuuluvad kurjategijad, Põrguinglid.
Negatiivne vägivald loob kultuuri,
kuhu panustab üsna palju neti- ja meelelahutustööstus.
Nagu näiteks film "Manaja",
mis püsib aastakümneid edetabelite esitipus,
kus ilustatakse hingevaenlast ja tema toiminguid.
See mõjub sellise pika aja jooksul
inimeste mõtlemisele ja käitumishoiakutele.
Inimesel on n-ö ''väravad'', millest pääseb inimese sisemusse.
Selleks on silmad ja kõrvad.
Kui neid pidevalt kasutada selleks, et vaadata pimedusevõimu maailma,
siis hakkab see pikapeale meie mõtlemist mõjutama.
Usklikelgi on tähtis jälgida, mida nad vaatavad ja kuulavad.
Jah, see on kahjuks tõsi.
Nägemine on üks peamisi teid, mille kaudu saab hingevaenlane
mõjutada inimeste käitumist, ja ta teeb seda laialdaselt.
Interneti kaudu levib nii vägivald kui pornograafia.
Internett on sellest tulvil.
Kurat on tänamatu isand.
Kui ta saab millestki meie eludes kinni võtta,
siis suudab ta kogu aeg meid konksu otsas hoida.
Kuigi vastukaaluks on ka mõned teistsugused kanalid,
millest saab tõde teada nagu näiteks TV7.
Kui inimene peab maailma kanalite vahel valima,
siis enamuses on seal saadaval nii narkootikumid, pornograafia,
vägivald kui ka kuritegevus.
See paelub inimest mingil kombel rohkem.
Selle esitluslaad on kui Jumala tahte ilmutus.
Peame harrastama seda, mis on hea, tõsi, puhas.
Piibli järgi peame seda harrastama.
Piiblinäiteks on meil Saul ja Een-Doori naisnõid.
See on tuntumaid kohti Piiblis,
mille üle on palju spekuleeritud ja ka vaieldud.
Kes ilmus Saulile ja nõiale?
Piibel keelab ja mõistab hukka surnud hingede esilemanamise.
Samuti ka nende esilekutsuja.
Kuid annab ka mõista, et see on võimalik.
Võimalik on esile kutsuda manamisega või loitsude kaudu
kellegi surnu hing, ettekujutatud hing.
See on osa surma puudutavatest asjadest,
mida käsitleme järgmises osas.
Mitmed on küsinud, kes tegelikult Saulile ilmus.
Ta oli sõjas vilistite vastu Gilboa mäe jalamil.
Ta oli kaotamas ja teadis, et teda tuleb alistama
suur vilistite väehulk, kuid tal ei ole jõudu.
Ta oli teinud pattu
ja Jumal oli oma Vaimu temalt ära võtnud.
Ilmutanud talle, et ta pole enam Jumala juhtimise all.
Saul oli ise enne saanud ülesande kõik selline ära keelata
ja sellega saata asumisele hingede väljakutsujad ning manajad.
Kehtestanud selle eest surmaotsuse.
Nüüd saadab Saul ise kellegi otsima sellist naist.
Eraldi küsimus on, miks just naist.
Miks mitte meest?
Seda ma ei tea.
Teenijad tegid, mis kästud.
Gilboa mäest veidi läände on Een-Door ja seal naine,
kellel on lausuja vaim.
See küla eksisteerib praegugi nagu ka see mägi.
Saul riietus ümber, et teda ära ei tuntaks.
Võitis paar teenijat ühes ja läks nõia juurde.
1. Saamuel 28: "Ennusta ometi mulle vaimu abil
ja lase tõusta mu ette see, keda sulle nimetan!"
"Vaata, sa ju tead, mida Saul on teinud,
kuidas ta maalt kaotas lausujad ja ennustajad!
Miks tahad nüüd seada mu hingele püünist,
et saata mind surma?"
"Nii tõesti kui Jehoova elab,
selle asja eest ei taba sind karistus!"
Saul vannub Jumala nimel, et naine teeks midagi sellist,
mille Jumal on ära keelanud!
Naine ei tunne Sauli ja küsib, keda soovitakse esile kutsuda.
Saamueli vaim tõusis, kuid Saul ei näinud seda.
Saamueli vaim tõusis siis esile, kuid Saul ise ei näinud teda.
Naine pidi talle nähtavat kirjeldama.
Saamuelit nähes sai naine aru,
et tema juures on kuningas Saul ja hakkas seetõttu kisendama.
Kuningas käsib tal mitte karta ja öelda, mida näeb.
Naine ütleb nägevat jumalat maa seest tõusvat.
See on vana mees, kuub seljas.
Saul mõistab, et see on Saamuel ja kummardab.
Siin on palju Jumala tahte vastaseid elemente.
See tõstatab küsimuse,
kas iga nõid saab esile tuua kedagi Jumala prohvetitest.
See tundub kujuteldamatu, et midagi sellist oleks üldse võimalik,
sest sel juhul võiks ükskõik, kes nõidadest
tõsta esile nö "Jumala prohveteid".
Ise usun, et see juhtus vaid korra,
sest kuskil mujal ei räägita millestki sellisest,
et keegi suudaks jumalasulaseid esile manada.
Sellel ühel korral oli kindlasti tegu Saamueliga,
kui seda lugu edasi vaatame.
Ja Saamuel küsis Saulilt: Miks sa tülitad mind, lastes mind üles tõusta?”
Ja Saul vastas: Mul on väga kitsas käes,
sest vilistid sõdivad mu vastu ja Jumal on minu juurest lahkunud."
Ehk siis ta teadis, et Jumala Vaim polnud enam temaga.
"Jumal on minu juurest lahkunud
ega vasta mulle enam ei prohvetite ega unenägude läbi.
Sellepärast ma hüüdsin sind, et sa annaksid mulle teada,
mida ma pean tegema.”
"Mispärast sa küsid minult, kui Jehoova on su juurest lahkunud?"
See oli tõesti Saamueli vaim, kes kõneles, mitte nõid või deemon.
"Issand on sinu juurest lahkunud ja on saanud su vaenlaseks?
Issand on tõesti sulle teinud, nagu ta minu läbi on rääkinud:
Issand on kiskunud kuningriigi sinu käest
ja on selle andnud su ligimesele Taavetile."
Seda ei saaks ükski nõia vaim ilmutada, et Jumal tema kaudu räägib.
"Et sa ei ole kuulanud Issanda häält
ega ole andnud amalekile tunda tema tulist viha,
siis nüüd on Issand teinud seda sinule.
Issand annab ka Iisraeli koos sinuga vilistite kätte..."
Siin ta kuulutas ette tulevikku,
milleks hingevaenlane pole kunagi võimeline.
Tal pole võimet kuulutada ette tulevikku,
millesse Jumal võib iga kell sekkuda.
Kuid see ettekuulutus täitus täielikult.
"...ja homme oled sa koos oma poegadega minu juures.
Issand annab vilistite kätte ka Iisraeli leeri.”
On täiesti rumal ja võimatu mõelda,
et keegi saaks eales Jumala prohvetite hingi esile kutsuda.
Tänapäeval harrastatakse palju spiritismi.
Seda isegi koolilaste hulgas,
kuigi see on täiesti lubamatu.
See on täiesti lubamatu.
See pole pelgalt tänapäeva probleem.
Enne teismelise iga mängisin isegi sellelaadsega,
kuna ei andnud endale aru, millega tegelikult on tegu.
Samas need vaimsed asjad mind niiväga ei huvitanudki.
Kuigi meil oli usklike juurtega kodu, kus loeti õhtu -ja söögipalvet,
siis ei avaldanud see mulle vaimselt muljet.
Mäletan, et alati, kui küsiti selle mängu juhi kohta,
siis olid kõik veendunud, et selleks on kurat.
Ma saan aru, et lapsed, kes ei ole sellele orienteeritud,
ei oska sellel vahet teha.
See on nendele vaid mäng.
See on mäng nagu iga teinegi.
Seda tüüpi mänge ja ka palju tugevama mõjuga
on olemas ka palju noorematele,
mis toovad samamoodi
negatiivset hingevaenlase valitsetavat maailma meile lähemale.
Kas usklikus võib olla kuri vaim?
Nii nagu ka eelpool Sauli kohta lugesime,
et Jumala Vaim oli jätnud ta maha ja temast sai Jumala vihkaja.
See on laialt levinud ja samas üsna ahistav küsimus,
mille üle inimesed juurdlevad üsna palju.
Selles küsimuses on kolm aspekti, mida vaadata.
Kas inimene on füüsiliselt kurja vaimu paine all?
Kas ta on sisemiselt kurjast vaimust vaevatud?
Või kas kellegi sees võib püsivalt olla kuri vaim?
Meile, kes me kulgeme ajas, ei ole ühtegi ohutut hetke,
sest hingevaenlane keerleb pidevalt meie ümber.
Nõrkusehetkedel suudab hingevaenlane ka uskliku langema panna.
See on täiesti võimalik, sest me keegi pole patust puutumatud.
Samas on see hoopis teine teema, kui see,
kas kuri vaim võib kelleski püsivalt elada?
Kui inimene tarvitab alkoholi, tubakat või muid lubamatuid aineid,
siis temasse võib lühiajaliselt tulla kuri vaim,
kuigi inimene usub Jeesust.
Põhiküsimus on,
kas usklikus võib samaaegselt elada Püha Vaim ja paha vaim?
Väiksemat rolli mängib aspekt,
et meid rõhutakse või ahistatakse teatud moel
või mingil hetkel meie palveelu ei meeldi.
Ehk on see hoopis püsiv olukord.
Jeesus ise vastas sellele kõige paremini,
kui ajas kurjad vaimud tummast ja kurdist mehest välja.
Variserid ütlesid, et Jeesus ajab petsebuli petsebuliga välja.
Jeesus ütles selle peale,
et kuidas saatan saab püsima jääda, kui on võitluses iseendaga?
Samas leidub vastus sellele küsimusele ka Pauluse kirjades:
"Kas te ei tea, et olete Jumala tempel ja Püha Vaim elab teis?"
Kõik ilmselt ei teadnud seda.
Kui inimene saab usklikuks,
siis Püha Vaim asub temasse püsivalt elama
ja on seal niikaua, kuni inimene püsib usus.
Püha Vaim ja hingevaenlane
ei saa ühes ja samas kohas püsivalt koos elada.
See on võimatu, sest Jumala Vaim on tugevam.
Need asjad peab lahus hoidma.
Tean pastoreidki, kes usuvad, et usklikust on välja aetud kurje vaime.
Rüveda vaimu mõju all olemine ei ole sama,
kui olla rüvedatest vaimudest vaevatud.
See on võimatu kooslus.
Jumal on pannud me südamesse oma Püha Vaimu
kui pitseriks ja tõestuseks.
On võimatu, et Jumal laseks hingevaenlasel, kes on nõrgem,
tuua me sisse püsivalt elama mõne rüveda vaimu.
See on täiesti võimatu.
Sellest räägitakse tänapäeval palju.
See on teema, mis äratab arutelu ja paneb paljusid pead murdma.
Praeguseks lõpetame selle osa.
Meil on ees veel üks osa.
Järgmises saates pöördume selle juurde,
mis juhtub surres ja surma järel.
Milline osa on Piiblis usklikule lubatud.
Suur tänu vaatamast ja õnnistusi sulle!
Kohtume järgmises saates!
Tõlge: Airi Kaljukivi